Atenționare de călătorie de la MAE. Restricțiile impuse după ce s-a confirmat un focar de febră aftoasă pe teritoriul Ungariei
Cetățenii români care se află, tranzitează sau intenționează să călătorească în Ungaria sunt informați de Ministerul de Externe că, în contextul confirmării recente pe teritoriul acestui stat a unui focar de febră aftoasă, va fi interzis traficul de camioane dinspre Ungaria înspre România, care transportă animale vii (bovine, ovine, caprine, porcine, cai), precum și furaje, paie pentru așternut, compost, gunoi de grajd.